ส่วนที่ 2

บริษัทที่ออกหลักทรัพย์

บริษัท ทุ่งคาฮาเบอร์ จำกัด (มหาชน) ประกอบธุรกิจ สำรวจและทำเหมืองแร่

โดยมีที่ตั้งสำนักงานใหญ่ที่ 33 ถนนรัชดาภิเษก แขวงห้วยขวาง เขตห้วยขวาง กรุงเทพมหานคร

เลขทะเบียนบริษัท บจม. 455 อีเมล์ tongkah@ksc.th.com

โทรศัพท์ 247-2725-8 โทรสาร 247-2720

1.  ปัจจัยความเสี่ยง

1.1 การทำเหมืองแร่และการลงทุน

การลงทุนที่มีความเสี่ยงสูง เพื่อให้มีโอกาสได้รับผลตอบแทนในอัตราสูงนั้น
เปรียบเสมือนการลงทุนในสินค้าชนิดหนึ่ง ผลิตภัณฑ์ที่ได้จากการดำเนินการเหมืองแร่ อาทิเช่น
แร่ทองคำ ทองแดง และแร่ดีบุก และอาจรวมถึงธุรกิจต่าง ๆ
ที่เกี่ยวข้องกับการดำเนินการเหมืองแร่ด้วย โดยที่มูลค่าของผลิตภัณฑ์ที่ได้มาในแต่ละประเภทนั้น
ขึ้นอยู่กับสภาวะทางธรรมชาติ สภาพเศรษฐกิจ และพัฒนาการทางสังคม
ซึ่งเป็นปัจจัยที่ส่งผลกระทบต่อสภาพตลาด
ผู้ลงทุนในธุรกิจเหมืองแร่ก็อาจได้รับผลกระทบจากปัจจัยเหล่านี้ด้วยเช่นกัน ดังนั้น
เมื่อลงทุนในธุรกิจที่เกี่ยวข้องกับการทำเหมืองแร่ จึงควรตระหนักถึงปัจจัยต่าง ๆ ดังนี้

1)  สิทธิครอบครองในพื้นดิน
    การดำเนินธุรกิจเหมืองแร่ที่ยาวนานและมั่นคงจะต้องคำนึงถึงข้อกฎหมายต่างๆ และ
    การถือครองกรรมสิทธิ์ในที่ดินที่เกี่ยวข้องกับการทำเหมืองแร่ ทั้งนี้
    ผู้ลงทุนควรมั่นใจในกับกรรมสิทธิ์ในที่ดิน
    และการทำเหมืองแร่ว่าได้อยู่ภายใต้ความคุ้มครองของข้อตกลงต่างๆ ตามกฎหมาย

2)  ความต้องการผลิตภัณฑ์ในตลาด
    ผลิตภัณฑ์เป็นที่ต้องการของตลาดตลอดระยะเวลาของการดำเนินธุรกิจ
    รวมถึงมีการวิเคราะห์แหล่งแร่ที่เชื่อถือได้
    โดยการตรวจสอบและรับรองจากผู้เชี่ยวชาญอิสระในการประเมินแหล่งแร่

3)  การบริหารโครงการ ทีมบริหารประกอบด้วย บุคคลที่มีความสามารถ
    และมีประสิทธิภาพในการบริหารการดำเนินงาน รวมถึงการสำรวจ
    การทำแผนโครงการทำเหมือง การผลิต การตลาด และการเงิน

  4) เสถียรภาพทางสังคม เสถียรภาพทางสังคมโดยระยะยาว
  ซึ่งจะไม่มีผลกระทบกับนโยบายที่บริษัทฯ
  พยายามที่จะนำมาใช้และก่อให้เกิดผลประโยชน์จากการลงทุน

  การดำเนินธุรกิจด้านเหมืองแร่ทองคำของบริษัท ทุ่งคาฮาเบอร์ฯ ซึ่งดำเนินงานโดยบริษัท ทุ่งคำ
  จำกัดนั้น ได้ดำเนินการขั้นพื้นฐานแล้ว ดังนี้ 1) บริษัทฯ ได้รับสัมปทานอนุมัติโดยคณะรัฐมนตรีในปี
  2534 และต่อ

  มา 2) บริษัทฯ ได้ปฏิบัติตามระเบียบข้อบังคับต่างๆ ของหน่วยงานราชการ และ 3)
  มีการประเมินแหล่งแร่ โดยบริษัทฯ ได้ปฏิบัติตามมาตรฐานของอุตสาหกรรม
  ซึ่งรับรองโดยนักธรณีวิทยาเชิงเศรษฐศาสตร์ และวิศวกรเหมืองแร่
  ที่มีประสบการณ์หลากหลายในต่างประเทศ
  ประทานบัตรเหมืองแร่ทองคำที่จะได้รับอนุมัติจะมีอายุถึง 25 ปี ทั้งนี้ บริษัทฯ ถือกรรมสิทธิ์
  และ/หรือ สิทธิครอบครองในพื้นที่บริเวณทำเหมือง

  สำหรับเหมืองหินแอนดีไซท์ ประทานบัตรของบริษัทมีอายุ 10 ปี และคำขอประทานบัตรอีกหนึ่งฉบับ
  อยู่ระหว่างการรออนุมัติ อุปสรรคในการดำเนินงาน จะเกี่ยวข้องกับการบริหารด้านการตลาด
  การบำรุงรักษาเครื่องจักร และการผลิต ในส่วนของการตลาดนั้น
  ได้มีการพยายามหาช่องทางการตลาดใหม่อยู่เสมอ
  ในขณะที่ยังคงต้องติดตามผลกับลูกค้ารายเดิมเพื่อปรับปรุงแก้ไขหากมีปัญหาใด ๆ สำหรับการผลิต
  จะต้องมีการประสานงานเกี่ยวกับแผนการขนส่งผลิตภัณฑ์
  เพื่อหลีกเลี่ยงการสำรองวัตถุดิบที่มากเกินไป รวมถึงการบำรุงรักษาเครื่องมืออุปกรณ์นั้น
  จะต้องมีการวางแผนล่วงหน้าเพื่อให้เหมาะสมกับชั่วโมงการผลิต

1.2 ข้อพิพาททางกฎหมาย

  1.2.1 คดีบางเทา

  ในปี 2534 กลุ่มบริษัท ไทยวาฯ ได้ยื่นฟ้องบริษัทฯ และผู้รับเหมา
  เกี่ยวกับการทำเหมืองแร่ดีบุกในทะเล บริเวณอ่าวบางเทา โดยอ้างว่า บริษัทฯ
  ร่วมกับผู้รับเหมาได้ทำการขุดแร่ในทะเล
  เป็นเหตุให้ที่ดินของโจทก์บริเวณที่ติดกับชายหาดทะเลพังหลายเสียหาย
  โดยโจทก์ได้เรียกค่าเสียหายทั้งสิ้นจำนวน 299,446,000 บาท อย่างไรก็ตาม
  พื้นที่ดังกล่าวอยู่ในเขตประทานบัตรของบริษัทฯ
  ซึ่งคดีดังกล่าวได้มีการสืบพยานในชั้นศาลแพ่งเป็นระยะเวลาหลายปีที่ผ่านมา

  เมื่อวันที่ 7 ธันวาคม 2542 ศาลแพ่ง กรุงเทพมหานคร ได้ตัดสินคดีอ่าวบางเทาเลขที่
  6590/2534 ถึง 7826/2534 เรื่องอ่าวบางเทา จังหวัดภูเก็ต ให้บริษัท ทุ่งคาฮาเบอร์ จำกัด
  (มหาชน) และบริษัท ซีทราน ไมนิ่ง จำกัด เป็นฝ่ายชนะคดี ดังนั้น บริษัทฯ
  จึงไม่ต้องรับผิดชอบค่าเสียหายที่ฟ้องร้องโดยโจทก์ ศาลอนุญาตให้โจทก์ยื่นอุทธรณ์ได้จนถึงวันที่ 4
  มีนาคม 2543

ต่อมาในเดือนมีนาคม 2543 ฝ่ายโจทก์รวมสี่บริษัท
จากเดิมทั้งหมดหกบริษัทได้ยื่นอุทธรณ์เรียกร้องค่าเสียหายจากบริษัทฯ รวมเป็นเงิน 178,874,000
บาท และทนายความของบริษัทฯ ได้ยื่นคำแก้อุทธรณ์

ในวันที่ 24 เมษายน 2543 ซึ่งจะได้มีการเรียกสืบพยานในกระบวนการชั้นศาลอุทธรณ์ต่อไป
รายละเอียดของคดี

ปรากฏในหัวข้อ ข้อพิพาททางกฏหมายท้ายนี้

  1.3 การตลาดและภาวะการแข่งขัน

1. การตลาด

การดำเนินงานเหมืองแร่ดีบุกและเหมืองแร่ทองคำ ในการดำเนินงานเหมืองแร่ดีบุก และทองคำ
ผลิตภัณฑ์จะถูกซื้อโดยบริษัทถลุงแร่ที่เกี่ยวข้อง ราคาดีบุกและทองคำเป็นไปตามมาตรฐานสากล
และขึ้นลงตามความต้องการในตลาดโลก สำหรับเหมืองแร่ทองคำ
รัฐจะได้รับสิทธิพิเศษในการซื้อในราคาเดียวกับราคาตลาดโลก
ซึ่งเปรียบเสมือนว่าได้จำหน่ายผลิตภัณฑ์คืนให้กับรัฐบาล

เหมืองหิน การดำเนินงานเหมืองหินนั้น
ความเป็นไปได้ในเชิงเศรษฐกิจถูกควบคุมโดยสภาวะในประเทศ และแผนการทางการตลาด
ดังต่อไปนี้

กลยุทธ์การตลาด ขึ้นอยู่กับโครงการก่อสร้างของภาครัฐ และเอกชนในโครงการใหญ่ ๆ
ซึ่งต้องการใช้หินเป็นจำนวนมาก (เช่นหินของบริษัทฯ)
มากกว่าหินปูนโดยทั่วไปซึ่งมีความอ่อนและแข็งแกร่งน้อยกว่า

นโยบายการตั้งราคา ขึ้นอยู่กับหลายปัจจัย รวมทั้งระยะทางการขนส่ง ปริมาณความต้องการ
ราคาในท้องตลาด และระยะเวลาชำระเงิน ตัวอย่างเช่น ราคาหินโรยทางรถไฟ ปัจจุบันอยู่ที่ 150
บาทต่อตัน รวมค่าขนส่งอีก 1 บาท ต่อ 1 ตัน ต่อ 1 กิโลเมตร ระยะเวลาชำระเงิน 30 วัน
และคิดดอกเบี้ยหลังจาก 30 วัน
ระยะเวลาการชำระเงินจะเป็นตัวแปรหนึ่งในการลดราคาให้กับลูกค้า
และหากลูกค้าซื้อหินที่หน้าเหมืองด้วยเงินสดก็จะได้รับส่วนลดด้วยเช่นกัน

ลักษณะของลูกค้าและความสัมพันธ์ ปัจจุบันลูกค้าของบริษัทฯ
ส่วนใหญ่อยู่ในกลุ่มอุตสาหกรรมการก่อสร้างและการขนส่ง บริษัทฯ
จัดส่งหินโรยทางรถไฟให้กับบริษัทก่อสร้างซึ่งเป็นคู่สัญญากับการรถไฟแห่งประเทศไทย
และบริษัทที่เป็นคู่สัญญากับโครงการก่อสร้างทางรถไฟใต้ดินในกรุงเทพฯด้วย

2. การแข่งขัน

การประกอบการเหมืองแร่ดีบุกในทะเล
ขณะนี้ยังไม่มีคู่แข่งสำคัญด้านการทำเหมืองแร่ดีบุกในประเทศไทย
แม้ว่าจะมีบริษัทเหมืองแร่อีกหนึ่งบริษัทที่มีประทานบัตรทำเหมืองแร่ในทะเลด้วย

การดำเนินงานเหมืองหินแอนดีไซท์
หินแอนดีไซท์มีข้อได้เปรียบทางการตลาดเหนือกว่าคู่แข่งขันหลายประการ คือ
ในเรื่องของต้นทุนค่าขนส่ง เนื่องจากที่ตั้งของเหมืองหินอยู่ห่างจากกรุงเทพฯ เพียง 140 กิโลเมตร
และเหมืองหินยังตั้งอยู่ระหว่างพื้นที่ในส่วนที่จะขยายและพัฒนาเป็นแหล่งอุตสาหกรรมทั้งทางด้านทิศเหนือและทิศตะวันออกเฉียงเหนือของกรุงเทพฯ
เมื่อปลายปี พ.ศ. 2543 บริษัทฯ
ได้ลงนามในสัญญาสองฉบับเพื่อจำหน่ายหินโรยทางรถไฟให้กับลูกค้าสำหรับการก่อสร้างทางรถไฟ

ทั้งนี้ หินที่มีคุณสมบัติตรงมาตรฐานตามความต้องการของการรถไฟแห่งประเทศไทยมีอยู่ไม่มากนัก
ตัวอย่างเช่น หินแอนดีไซท์ ซึ่งมีคุณสมบัติตามที่กำหนด คือมีความแข็งแกร่ง
และเป็นหินที่เกิดจากภูเขาไฟ สำหรับคู่แข่งนั้น มีหินประเภทหินอัคนีจำพวกไดโอไรท์แกรนิต
และหินบะซอล์ล แต่หินปูนไม่มีคุณสมบัติดังกล่าว

การดำเนินงานเหมืองแร่ทองคำ (บริษัท ทุ่งคำ จำกัด)
ในปัจจุบันยังไม่มีโครงการเหมืองแร่ทองคำซึ่งอยู่ในขั้นตอนการผลิตในประเทศไทย
เนื่องจากราคาของทองคำอิงกับราคาในตลาดนานาชาติ ดังนั้น
แม้ว่าจะมีผู้ประกอบการในประเทศเพิ่มขึ้น แต่จะไม่มีผลกระทบต่อราคาทองคำในตลาดโลกนัก